Harry Potter

Harry Potter no töi fitu novel fantasi nifa'anö J.K. Rowling, samösa zanura moroi ba Skotlandia, Britania Raya. Bakha ba novel andre itutunö Rowling hadia nitörö Harry Potter, samösa iraono si so elemu awö Ron Weasley ba Hermione Granger, awönia sekola Sekolah Sihir Hogwarts. Tuho nitutunö bakha ba ziha'uga novel andre ya'ia hadia nilau Harry ba wolaŵa Lord Voldemort, samösa niha so'elemu göi, somasi wogamö fa'auri silö'aetu, somasi mangalani gelemu niha bö'ö, somasi mame'e barö mbawania niha si lö elemu ba somasi mamunu fefu niha somba'agö ya'ia ba wamalua fefu da'a, mendrua manö Harry.

jmpl|Somböi Harry Potter J.K. Rowling
I'otarai la'efasi novel si föföna Harry Potter and the Philosopher's Stone (ba Indonesia la'efasi ia faoma töi Harry Potter dan Batu Bertuah) me 30 Juni 1997, i'anema'ö populer ia, lasuno ia ato niha, ba gofu heza oya tefamawa ia. Töra 600 juga ngawua novel moroi ba seri andre tefamawa ba zi sagörö ulidanö, ba börö da'ö tobali novel fondrege la'öli niha sagötö inötö, ba no la'ali ia ba 85 li ba gulidanö. Öfa novel safuria ba seri andre no ikhamö sambua rekor tobali novel fondrege alio tefamawa ba zi'ogötö'ö tanö.

Bakha ba novel andre oya lala wangera-ngera nifotöi genre: so fantasiLafotöi fantasi sambua nidunö-dunö si lö irai alua ba wa'auri niha, si ha alua ia bakha ba wangera-ngera zanura ya'ia. Eluahania lö tola falukha ita khö niha nitutunö ba da'ö ba lö göi irai alua zalua khönia ba wa'auri niha sauri ba gotaluada., so misteri, so cerita seru, so wekolisa (petualangan) ba so göi roman, irege tesöndra oya zi fakhai ba budaya khönia bakha. Molo'ö Rowling, tema si tobali tuho novel andre ya'ia fa'amate. Bahiza so göi tema tanöbö'ö simane korupsi awö söndra sanandrösa ba niha bö'ö si lö aetu negatif.

Ba mböröta novel Harry Potter andre niraka Bloomsbury ba Britania Raya awö Scholastic Press ba Amerika Serikat. Aefa da'ö oya sa'ae penerbit bö'ö ba zi sagörö ulidanö soraka ya'ia, simane Gramedia Pustaka Utama ba Indonesia. No göi labali'ö seri filem fefu novel andre ira Warner Bros Pictures, ba no tobali ia filem fondrege oya mu'öli tiket ba zi'ogötö'ö tanö.

Baero da'ö oya göi merek wogale nifazökhi moroi ba seri Harry Potter andre si no tobali töra 25 milliar dollar AS mbölinia. Börö wa'oya la'öli ia niha, no göi tobali sanura fondrege mo'okhöta Rowling. Moroi ba Harry Potter andre lafazökhi oi bisnis tanöbö'ö simane media digital (nisura Rowling samösa), filem (Fantastic Beasts and Where to Find Them), atraksi wisata awö studio tur ba London awö nifotöi taman hiburan (The Wizarding World of Harry Potter ba Universal Destinations & Experiences).

 Awena irugi ba da'a zi no mufareso. Oya gumbu si fasala ba gahe, börö me lö nasa awai ia.

 Harry Potter dan Batu Bertuah 

Itema zura wa no latema ia ba zekola Hogwarts Harry ba luo wa'atumbunia si-11. Itörö kereta api ba we'amöi ba nahia heza so zekola andrö. Toröi ia ba asrama Gryffindor, heza göi toröi Hermione faoma Ron.Britannica Encyclopedia. Harry Potter and the Philosopher's Stone. Mufaigi me 27/02/2021.

Ba ginötö da'ö so ba Hogwarts sambua gara si so fetua (nifotöi batu bertuah) ba no labini'ö ia moroi khö Voldemort. Bahiza lö la'ia ira Harrry faoma awönia haniha zedöna mangokhögö gara andre, wa Voldemort ia andrö. Lawalinga i ya'ia guru kelas khöra sotöi Severus Snape. Awena tö la'ila haniha ia me lasöndra Voldemort samini'ö ya'ia barö gambala gurura sotöi Quirrell. Lö sa'ae boto khö Voldemort, ha noso zi so khönia, si tola i'iago ba mboto niha bö'ö.

 Khai-khai baero 
 Audiobook Harry Potter
 E-book Harry Potter

 Umbu 

Kategori:Novel
Kategori:Skotlandia
Kategori:Britania Raya
Kategori:No mufareso